lv de lv en lv en sl en es en en tr es es lv lv lv lv lv lv lt lv lv lv lv lv lv es lv en lv lv lv lv lv lv lv en es es tr en es en ne en lv en lv lv de lv lt eo lv nl lv en lv lv lv lv en lv lv lv en lv lv lv lv en lv en en en en en en fa en en
Garšaugu kvinoja ar karaliskajām garnelēm – EVITA ROZENTALE
digitālais saturs | sociālie mediji | copywriting
18. janvāris, 20183. maijs, 2021 evitarozentale
Jau kādu laiku cenšos iekļaut kvinoju savā ēdienkartē, bet tā īsti nav izdevies. Tāpēc šomēnes izaicināju sevi un ekspermentēju ar receptēm, līdz spēju pagatavot to tā, kā man garšo! Neliegšos – fakts, ka tas ir viens no superproduktiem mani motivēja vēl vairāk! 🙂 Kvinoja ir ērti pagatavojama, to gatavo līdzīgi kā rīsus. To var vārīt gan ūdenī, gan buljonā, līdz ar to, tai var piešķirt sev vēlamo garšu ērtā veidā. Tai var pievienot dažādus dārzeņus un, manuprāt, kvinoja ir lieliska piedeva jebkuram ēdienam.
Pagatavošana: 20 minūtes, Nav sarežģīti
1/2 krūze kvinoja (es izmantoju sarkano kvinoju)
1 krūze vistas buljons
2 zariņi dilles, smalki sakapātas
2 zariņi piparmētras, tikai lapiņas, smalki sakapātas
2 zariņi timiāns, tikai lapiņas
2 zariņi pētersīļi, tikai lapiņas, smalki sakapātas
300g karaliskās garneles, nevārītas
3 lielas ķiploka daiviņas
Kvinoju vairākas reizes kārtīgi noskalo aukstā ūdenī, lai noskalotos rūgtenais apvalks.
Kvinoju liek katliņā, pielej buljonu. Uzvāra un tad uz vidējas uguns vāra 15 minūtes, līdz kvinoja uzsūkusi visu šķidrumu.
Garneles ieliek bļodā, pievieno tām ķiploku spiedē saspiestus ķiplokus (vai smalki sakapātus), pielej citrona sulu un pieber piparus. Kārtīgi samaisa un ļauj 10 minūtes marinēties.
Kad kvinoja izvārījusies, to noņem no uguns. Tajā pašā katliņā pievieno garšaugus, kārtīgi samaisa un ļauj nedaudz pastāvēt, kamēr cep garneles.
Uz pannas uzkarsē nelielu daudzumu olīveļļas. Marinētās garneles nokāš, lai atbrīvotos no liekā šķidruma un tad tās liek uz pannas. Cep, kamēr tās kļūst rozīgi baltas. Kad garneles uzceptas, tām var pievienot nedaudz sakapātus pētersīļus.
Dzīvesstila blogere. Sieva un mamma. Audzinu divus bērniņus, no kuriem viens ir ar īpašām vajadzībām. Rakstu par sevi, savām sajūtām un par lietām, kas skaistas, vērtīgas un garšīgas... View all posts by evitarozentale
Previous Veselīga dzīvesveida piezīmes VOL.2
Next 3 Pinterest tendences, kuras padarīs Tavu mājokli stilīgu
Veselīga dzīvesveida piezīmes VOL.2 – evita rozentale saka:
18. janvāris, 2018 11:51
[…] Jau kādu laiku cenšos iekļaut kvinoju savā ēdienkartē, bet tā īsti nav izdevies. Tāpēc šomēnes izaicināju sevi un ekspermentēju ar receptēm, līdz spēju pagatavot to tā, kā man garšo! Neliegšos – fakts, ka tas ir viens no superproduktiem mani motivēja vēl vairāk! 🙂 Kvinoja ir ērti pagatavojama, to gatavo līdzīgi kā rīsus. To var vārīt gan ūdenī, gan buljonā, līdz ar to, tai var piešķirt sev vēlamo garšu ērtā veidā. Tai var pievienot dažādus dārzeņus un, manuprāt, kvinoja ir lieliska piedeva jebkuram ēdienam. Šoreiz pagatavoju kvinoju, vārot to vistas buljonā, un pēc tam pievienoju tai dažādus garšaugus, tādā veidā piešķirot tai svaigumu un papildus garšas. Garneles pagatavoju savā iecienītākajā veidā – ķiploku un citronu marinādē. Tās var ērti un ātri izcept uz pannas un 20 minūšu laikā maltīte ir gatava! Sīkāku recepti meklē šeit! (spied šeit) […]
Latvijas blogāres apskats #109 (15.01.-21.01.). – BALTAIS RUNCIS saka:
22. janvāris, 2018 13:45
[…] Kulinārajos blogos divas receptes- Pildīta cūkagaļa karbonāde rīvmaizē un garšaugu kvinoja ar karaliskajām garnelēm. […]
Leave a Reply Cancel reply